
	1.Ընդհանուր դրույթներ

	1.1. Պաշտոնի անվանումը, ծածկագիրը
Աշխատանքի և սոցիալական հարցերի նախարարության (այսուհետ` նախարարություն) սոցիալական աջակցության և ինտեգրման քաղաքականության վարչության (այսուհետ՝ Վարչություն) ընտանիքի սոցիալական գնահատման և հրատապ սոցիալական աջակցության քաղաքականության  բաժնի (այսուհետ` Բաժին) մասնագետ (ծածկագիրը` 10-32.3-Մ6-4)
1.2. Ենթակա և հաշվետու է 
Բաժնի մասնագետն անմիջական ենթակա և հաշվետու է Բաժնի պետին:
1.3. Փոխարինող պաշտոնի կամ պաշտոնների անվանումները
Բաժնի մասնագետի բացակայության դեպքում նրան փոխարինում է Բաժնի գլխավոր մասնագետներից մեկը կամ ավագ մասնագետը:
1.4. Աշխատավայրը 
Հայաստան, ք.Երևան, Կենտրոն վարչական շրջան, Կառավարական շենք N3 

	2.Պաշտոնի բնութագիրը
2.1. Աշխատանքի բնույթը, իրավունքները, պարտականությունները 

1. օժանդակում է ընտանիքին սոցիալապես անապահով ճանաչելու չափորոշիչների մշակման, դրանց կատարելագործման վերաբերյալ առաջարկությունների, համապատասխան պետական  ծրագրերի մշակման և դրանց իրականացման աշխատանքներին,
2. օժանդակում է ընտանիքի սոցիալական գնահատման և հրատապ սոցիալական աջակցության բնագավառի իրավական կարգավորման ապահովման, այդ թվում՝ բնագավառի կարգավորող իրավական ակտերի նախագծերի և օրենսդրության կատարելագործման ուղղությամբ առաջարկությունների մշակման, դրանց ներդրման աշխատանքներին,
3. օժանդակում է ընտանիքի սոցիալական գնահատման համակարգի հիմնախնդիրների ուսումնասիրության (վերլուծության) աշխատանքների իրականացման և ապահովման, այդ հիմնախնդիրները լուծելու ուղղությամբ առաջարկությունների մշակման, ինչպես նաև ընտանիքի սոցիալական գնահատման համակարգի կատարելագործման համապատասխան պետական ծրագրերի մշակման և այդ ծրագրերի իրականացման ապահովման աշխատանքներին,   
4. օժանդակում է ընտանիքի սոցիալական գնահատման համակարգի կատարելագործմանն ուղղված ծրագրերի մշակման, առաջարկությունների ներկայացման և դրանց իրականացման աշխատանքներին,
5. օժանդակում է ընտանիքի սոցիալական գնահատման հիման վրա տրվող սոցիալական ծառայությունների կատարելագործման ուղղությամբ առաջարկությունների մշակման աշխատանքներին. 
6. օժանդակում է ընտանիքի սոցիալական գնահատման համակարգի բնագավառում քաղաքացիների բանավոր և գրավոր դիմումների և բողոքների քննարկման, անհրաժեշտության դեպքում, դրանցում արծարծված խնդիրների ուսումնասիրման և համապատասխան պարզաբանումների տրամադրման աշխատանքներին։

Իրավունքները՝
· Նախարարության  միջազգային հարաբերությունների վարչության հետ համատեղ համագործակցել ընտանիքի սոցիալական կարիքների գնահատման հարցերով զբաղվող հասարակական և միջազգային կազմակերպությունների հետ․
· մասնակցել քաղաքացիների ընդունելությանը.
· այլ մարմիններից, պաշտոնատար անձանցից Բաժնի գործառույթների շրջանակներում ստանալ անհրաժեշտ տեղեկություններ և նյութեր.
· մասնակցել պետական և այլ մարմինների նիստերին, խորհրդակցություններին, գիտաժողովներին, սեմինարներին և այլ միջոցառումներին.
· ուսումնասիրել Բաժնի գործառույթները կարգավորող իրավական ակտերը.
· զեկուցումներ ներկայացնել իր սպասարկած ոլորտին առնչվող համապատասխան մարմիններում։

Պարտականություններ՝
· հավաքագրել տեղեկատվություն ընտանիքին սոցիալապես անապահով ճանաչելու չափորոշիչների մշակման, դրանց կատարելագործման վերաբերյալ առաջարկությունների, համապատասխան պետական  ծրագրերի մշակման համար․
· հավաքագրել տեղեկատվություն ընտանիքի սոցիալական գնահատման և հրատապ սոցիալական աջակցության բնագավառի իրավական կարգավորման ապահովման, այդ թվում՝ բնագավառի կարգավորող իրավական ակտերի նախագծերի և օրենսդրության կատարելագործման ուղղությամբ առաջարկությունների մշակման, դրանց ներդրման աշխատանքների համար․
· ուսումնասիրել ընտանիքի սոցիալական գնահատման համակարգի հիմնախնդիրները, այդ հիմնախնդիրները լուծելու ուղղությամբ նախապատրաստել առաջարկություններ․  
· աջակցել ընտանիքի սոցիալական գնահատման համակարգի կատարելագործմանն ուղղված ծրագրերի մշակման, առաջարկությունների ներկայացման և դրանց իրականացման աշխատանքներին։

	
3.Պաշտոնին ներկայացվող պահանջները
3.1. Կրթություն, որակավորման աստիճանը
Առնվազն միջնակարգ կրթություն
3.2. Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ
3.3. Աշխատանքային ստաժ, աշխատանքի բնագավառումը
աշխատանքային ստաժ չի պահանջվում: 
3.4. Անհրաժեշտ կոմպետենցիաներ
Ընդհանրական կոմպետենցիաները 
1. Հաշվետվությունների մշակում
2. Տեղեկատվության հավաքագրում, վերլուծություն
3. Բարեվարքություն:
 Ընտրանքային կոմպետենցիաներ 
1. Ժամանակի կառավարում
2. Փաստաթղթերի նախապատրաստում

	4.Կազմակերպական շրջանակը
4.1. Աշխատանքի կազմակերպման և ղեկավարման պատասխանատվությունը
Պատասխանատու է կառուցվածքային ստորաբաժանման աշխատանքներին մասնակցության, որոշակի մասնագիտական գործառույթների իրականացման  համար:	
4.2. Որոշումներ կայացնելու լիազորությունները
Կայացնում է որոշումներ կառուցվածքային ստորաբաժանման աշխատանքներին մասնակցության, որոշակի մասնագիտական գործառույթների իրականացման շրջանակներում:
4.3. Գործունեության ազդեցությունը 
Ունի ազդեցություն կառուցվածքային ստորաբաժանման աշխատանքներին մասնակցության, որոշակի մասնագիտական գործառույթների իրականացման շրջանակներում:
4.4. Շփումները և ներկայացուցչությունը
Իր իրավասության շրջանակներում շփվում է տվյալ մարմնի կառուցվածքային ստորաբաժանումների ներկայացուցիչների հետ, ինչպես նաև տվյալ մարմնից դուրս որպես ներկայացուցիչ շփվում է պատվիրակված լիազորությունների շրջանակներում:
4.5. Խնդիրների բարդությունը և դրանց լուծումը
Իր լիազորությունների շրջանակներում մասնակցում է մասնագիտական խնդիրների բացահայտմանը և այդ խնդիրների լուծման մասով տալիս է մասնագիտական առաջարկություն։




